CELEX: 62016TN0478
Language: et
Date: 2016-10-26 00:00:00
Title: Kohtuasi T-478/16: 26. oktoobril 2016 esitatud hagi – OP versus komisjon

19.12.2016   
               
               
                  ET
               
               
                  Euroopa Liidu Teataja
               
               
                  C 475/17
               
            26. oktoobril 2016 esitatud hagi – OP versus komisjon
      (Kohtuasi T-478/16)
      (2016/C 475/27)
      Kohtumenetluse keel: saksa
      
         Pooled
      
      
         Hageja: OP (Bonn, Saksamaa) (esindaja: Rechtsanwalt S. Conrad)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja vaikimisi tehtud tagasilükkav otsus ja kostja otsesõnu tagasilükkav otsus – tehtud vastavalt 16. ja 30. septembril 2016 (toimikunr: Ares (2016) 5716994) – hageja poolt 17. aprillil 2016 määruse (EÜ) nr 58/2003 artikli 22 lõike 1 alusel esitatud halduskaebuse kohta, milles hageja nõudis Euroopa Teadusnõukogu Rakendusameti 18. märtsi 2016. aasta otsuse (mis toimetati hagejale kätte 28. aprillil 2016; toimikunr.: Ares (2016) 1371979) õiguspärasuse kontrolli, kuna hageja 17. novembril 2015 esitatud taotlust (taotluse nr 716017 – QUASIMODO) toetuse saamiseks raamprogrammist „Horizont 2020“, ERC-tööprogramm 2016 (ERC Starting Grant) hinnati ebasobivaks ja jäeti rahuldamata;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide: rikutud on hageja õigust sellele, et kostja kontrolliks Euroopa Teadusnõukogu Rakendusameti toimingute õiguspärasust, kuna kostja ei vastanud hageja halduskaebusele määruse (EÜ) nr 58/2003 (1) artikli 22 lõike 1 kolmandas lõikes ette nähtud tähtaja jooksul.
               
            
                  2.
               
               
                  Teine väide: Hageja toetuse saamise taotlus jäeti õigusvastaselt rahuldamata
                  Hageja väidab, et tema halduskaebuse rahuldamata jätmine oli õigusvastane ka seetõttu, et Euroopa Teadusnõukogu Rakendusameti otsus, millega jäeti hageja taotlus rahuldamata, oli omakorda õigusvastane.
               
            (1)
        Nõukogu 19. detsembri 2002. aasta määrus (EÜ) nr 58/2003
      , millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded
       (
      ELT L 11, lk 1
      , ELT eriväljaanne 01/04, lk 235).